Константин Циолковски

ЦиолковскиДатум народзеня17. септембар 1857.Место народзеняИжевскоє, Руска империяДатум шмерци19. септембар 1935.( 78 рок.)Место шмерциКалуґа СССРНаукова роботаОбласцФизикаКонстантин Едуардович Циолковски (рус. Константин Эдуардович Циолковский; народзени 17. септембра 1857. у месце Ижевскоє при Рязаню, умар 19. септембра 1935. у Калуґи ) бул русийски физичар и пионир науки о виглєдованю вселени. Снователь є модерней космонавтики.

Вєдно з Херманом Обертом и Робертом ҐодардомCiolkovski (Ciolkvoskij), Konstantin Eduardovič ,  "Hrvatska enciklopedija", Leksikografski zavod Miroslav Krleža, www.enciklopedija.hr, 2014. Циолковски бул визионер лєценя до космосу. Його найважнєйши дїла то „Албум космичного путованя“ з 1932.  и „Найвекша швидкосц ракетох“ з 1935. Нє дожил же би видзел практичну реализацию своїх идейох. Проґнозовал же ше лєт до космосу витвори коло 1950. (Спутнїк лансовани 1957), а же перши людзе полєца до космосу коло 2000. (лєт Юрия Ґаґарина ше витворел 1961). 

 Досцигнуца 
Року 1896. Циолковски ше заинтересовал за теорию динамики реакцийних апаратох (ракетох)."Konstantin Eduardovich Tsiolkovsky - Oxford Reference" (язик: анґлийски) 

Виведол формулу (єдначина Циолковского) хтора повязує: 

m0 маса системи з горивом

m1 маса системи на конци патреня

ve ефективна швидкосц згорйованя горива

Δv пременка швидкосци 

Под тоту значну формулу записал и датум: 10. май 1897.

Виглєдовал одпор воздуху при лєценю обєктох, принципи хладзеня мотора и управяня з  проєктилами з мотором. Указал же запалююци мишанїни хтори хасновани у воєних наменкох лєбо за огньомет нє достаточни же би лансировали предмет до орбити. Конструовал ракети хтори порушовали водонїк, оксиґен и угльоводонїки. Року 1903. обявел роботу  „Виглєдованє космосу з реакцийнима апаратима“. Автор є наукового концепту вецейступньових ракетох.

Зоз своїма идеями Циолковски бул визионер свойого часу и у царскей Русиї прицагнул мало уваги. Його идеї преширили нємецки науковци под час 1920-их и 1930-их рокох. Познєйше його одкрица винїмно славени у чаше  Совєтского Союзу.

Познате його мудре виречнє же Жем колїска чловечества алє нїхто нє може навики жиц у колїски."Konstantin Tsiolkovsky - Oxford Reference" (язик: анґлийски)

 Почесци 
Йому на чесц наволани кратер Циолковски на нєвидлївим боку Мешаца, як и єден астероїд. По нїм ше наволує Державни музей историї космонавтики Циолковски.

 Рференци 

 Вонкашнї вязи 
 Державни музей историї космонаутики Циолковски
 особна архива Константина Циолковского на сайту Рускей академиї наука

Катеґория:17. септембер
Катеґория:Народзени 1857
Катеґория:19. септембер
Катеґория:Умарли 1935
Катеґория:Снователє космонавтики